OpenLLM-France/wikimedia huggingface dataset:
# Jeanbandyita

La jeanbandyita és un mineral de la classe dels òxids, que pertany al subgrup de la schoenfliesita. Rep el seu nom en honor de Jean Bandy (1900-1991), qui va donar al Museu d'Història Natural de Los Angeles la col·lecció en la qual va ser descoberta aquesta espècie.

## Característiques

La jeanbandyita és un òxid de fórmula química Fe$^{3+}$Sn(OH)₅O. Va ser aprovada com a espècie vàlida per l'Associació Mineralògica Internacional l'any 1980. Cristal·litza en el sistema tetragonal. La seva duresa a l'escala de Mohs és 3,5. La jeanbandyita i la natanita representen els únics minerals hidròxids amb ferro i estany dominants.
Segons la classificació de Nickel-Strunz, la jeanbandyita pertany a «04.FC: Hidròxids (sense V o U), amb OH, sense H₂O; octaedres que comparetixen angles» juntament amb els següents minerals: bernalita, dzhalindita, söhngeïta, burtita, mushistonita, natanita, schoenfliesita, vismirnovita, wickmanita, mopungita, stottita, tetrawickmanita, ferronigerita-2N1S, magnesionigerita-6N6S, magnesionigerita-2N1S, ferronigerita-6N6S, zinconigerita-2N1S, zinconigerita-6N6S, magnesiotaaffeïta-6N'3S i magnesiotaaffeïta-2N'2S.

## Formació i jaciments

Va ser descoberta a la mina Siglo XX, a Llallagua, a la província de Rafael Bustillo, al Departament de Potosí (Bolívia), on sol trobar-se associada a altres minerals com: wolframita, wickmanita, estannita, quars, pirita, jamesonita, franckeïta, fluorapatita, crandal·lita, cassiterita i bismutinita. També ha estat descrita a Anglaterra, Namíbia, Mèxic i Canadà.

## Referències

* ↑ «Jeanbandyite» (en anglès). Mindat. [Consulta: 15 abril 2017].

## Enllaços externs

* Galeria d'imatges
# Pteroidichthys amboinensis

Pteroidichthys amboinensis és una espècie de peix pertanyent a la família dels escorpènids.

## Descripció

* Fa 12 cm de llargària màxima.
* És de color variable per camuflar-se amb l'entorn: pot ésser de color vermell, marró o verd segons els tipus d'algues que es troben en el seu hàbitat.

## Hàbitat

És un peix marí, demersal i de clima tropical.

## Distribució geogràfica

Es troba a Austràlia, la Xina, Fiji, l'Índia, Indonèsia, el Japó (incloent-hi les illes Ryukyu), la Micronèsia, Papua Nova Guinea, Taiwan i el Vietnam.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 1. Eels- Snappers, Muraenidae - Lutjanidae. Zoonetics, Austràlia. 302 p.
* ↑ Randall, J.E., 2005. Reef and shore fishes of the South Pacific. New Caledonia to Tahiti and the Pitcairn Islands. University of Hawaii Press, Honolulu, Hawaii. 720 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Allen, G.R., 1998. Reef fishes of Milne Bay Province, Papua New Guinea. A: T. Werner i G. Allen (eds). A rapid biodiversity assessment of the coral reefs of Milne Bay Province, Papua New Guinea. RAP Working Papers 11, Conservation International, Washington DC.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Enllaços externs

* AQUATAB
# Pterois andover

Pterois andover és una espècie de peix pertanyent a la família dels escorpènids.

## Descripció

* La femella fa 16,8 cm de llargària màxima.

## Hàbitat

És un peix marí, bentopelàgic i de clima tropical que viu entre 3-70 m de fondària.

## Distribució geogràfica

Es troba al Pacífic occidental: Indonèsia i Papua Nova Guinea.

## Observacions

És inofensiu per als humans.

## Referències

* 1 2 3 4 «Pterois andover» (en anglès). FishBase. Froese, Rainer; Pauly, Daniel (editors).

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Jordi Pueo i Marro

Jordi Pueo i Marro (Barcelona, 7 de juliol de 1895 - Barcelona, 10 de gener de 1963) fou un futbolista català de la dècada de 1910.

## Trajectòria

Jugava a la posició de migcampista. L'any 1909 ingressà a l'equip juvenil del RCD Espanyol. Tres anys més tard, amb 17 anys, debutà al primer equip de l'Espanyol, romanent a l'equip fins al 1918, quan amb només 23 anys es retirà per dedicar-se a la seva vida familiar i laboral (era empleat de banca). En total restà sis temporades al primer equip en uns anys en què el futbol era totalment amateur. Al club coincidí amb grans jugadors del moment com Emili Sampere, Paco Bru, Santiago Massana, Pere Gibert o Armet Pacan, guanyant dos Campionats de Catalunya i arribant a la final de la Copa d'Espanya de l'any 1915.
Un cop es retirà de la pràctica esportiva no es desvinculà del club i formà part del club desenvolupant diverses tasques, des de secretari, caixer, delegat de camp o cap d'oficines, fins a la seva jubilació l'any 1960. El juny d'aquest mateix 1960 va rebre la medalla d'argent de la Federació Catalana de Futbol.

## Palmarès
### RCD Espanyol

* Campionat de Catalunya: 2
** 1914-15, 1917-18

## Referències

* ↑ «D. Jorge Pueo Marro». Mundo Deportivo, 11-01-1963.
* 1 2 «Jorge Pueo se ha jubilado». Mundo Deportivo, 02-09-1960.
* ↑ «Jorge Pueo». hallofameperico, 05-09-2009.
* ↑ «La Medalla de Oro». Mundo Deportivo, 22-06-1960.
# Jordi Puig Fabregat

Jordi Puig Fabregat, nascut el 28 a Barcelona, és un ex-jugador de bàsquet català. Amb 1.97 d'alçària, el seu lloc natural a la pista era el de base.

## Trajectòria

Font:
* Pedrera Col·legi La Salle Bonanova.
* La Salle Bonanova Barcelona (1981-1982)
* Club Bàsquet Granollers (1982-1985)
* Club Bàsquet Penyes Osca (1985-1988)
* Club Bàsquet Breogán (1988-1989)
* Club Bàsquet Canàries (1989-1991)
* Club Bàsquet L'Hospitalet (1991-1992)

## Referències

* ↑ «Puig, Jordi Puig Fabregat - BDBasket». [Consulta: 7 maig 2019].
* ↑ «¿Se acuerdan del canarista Jordi Puig?». eldia.es, 14-08-2013. [Consulta: 7 maig 2023].
* ↑ Fitxa del jugador en ACB.COM Arxivat 2014-06-22 a Wayback Machine.
# Puig de Consolació

«Puig de Consolació» té aquests significats:
* Puig de Consolació (Santanyí), puig del terme de Santanyí que acull el Santuari de Consolació
* Puig de Consolació (Sant Joan), puig del terme de Sant Joan (Mallorca) que acull el Santuari de Consolació
# Jordi de Lloria

Jordi de Lloria, de Llúria o de Lòria (sud d'Itàlia?, últim terç del segle xiii - Barcelona, 1335) fou un frare mercedari, venerat en el si de l'Orde de la Mercè.
Era nebot de l'almirall Roger de Llúria i seguí la carrera militar. Cap als vint-i-tres anys, assabentat que un parent seu, Ramon de Montfort, havia entrat en l'Orde de la Mercè com a novici, va intentar rescatar-lo per la força perquè tornés a la vida cortesana. No obstant això, va sentir ell mateix la crida religiosa i ingressà també en l'orde en el Convent de Santa Eulàlia de Barcelona com a germà llec, prenent el nom de Jordi de la Mare de Déu.
Hi feu grans penitències i portà una vida de gran austeritat, lliurada a la meditació i el silenci. Va morir al convent de Barcelona en 1339.
És venerat com a beat en el si de l'Orde Mercedari, amb festivitat el 14 de juliol.

## Notes

* ↑ Les fonts mercedàries antigues diuen que era el tercer fill del comte de Montfort; en realitat, cap dels comtes del moment tingué un fill amb aquest nom i podria tractar-se d'un error, i que es tractés d'un noble amb un altre parentiu, o d'una invenció pietosa.
* ↑ Algunes fonts esmenten que fou al de Santa Maria del Puig, però els historiadors antics de la Mercè diuen que fou al de Barcelona.

## Bibliografia

* Alonso Ramon. Historia general de la orden de Nostra Señora de la Merced de Redencion de Cautivos. Madrid: Sánchez, 1618-1633, v. 1, f. 275v-282.
* Santi, beati e testimoni. "Beato Giorgio da Lauria
# Prémillieu

Prémillieu és un municipi francès situat al departament de l'Ain i a la regió d'Alvèrnia-Roine-Alps. L'any 2007 tenia 34 habitants.

## Demografia
### Població

El 2007 la població de fet de Prémillieu era de 34 persones. Hi havia 20 famílies de les quals 12 eren unipersonals (4 homes vivint sols i 8 dones vivint soles) i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 62 habitatges, 18 eren l'habitatge principal de la família, 36 eren segones residències i 8 estaven desocupats. Tots els 62 habitatges eren cases. Dels 18 habitatges principals, 17 estaven ocupats pels seus propietaris i 1 estava cedit a títol gratuït; 5 tenien tres cambres, 5 en tenien quatre i 8 en tenien cinc o més. 15 habitatges disposaven pel capbaix d'una plaça de pàrquing. A 11 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Prémillieu el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 16 persones, 15 eren actives i 1 inactiva. De les 15 persones actives 14 estaven ocupades (6 homes i 8 dones) i 1 aturada (1 home). L'única persona inactiva estava estudiant.

### Activitats econòmiques

L'únic establiment que hi havia el 2007 era d'una empresa de serveis.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Prémillieu a l'INSEE.
* Évolution et structure de la population Fitxa amb el detall de dades de Prémillieu a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pretor peregrí

El pretor peregrí (en llatí Praetor peregrinus) era un magistrat (pretor) de l'antiga Roma que sorgí cap al final de la primera guerra púnica.
Durant l'imperi romà els peregrins eren homes lliures que habitaven les províncies conqurides per Roma, no disposaven de la ciutadania romana ni de l'estatut jurídic de llatins.
Era el pretor que administrava la justícia entre els peregrins (praetor qui inter peregrinos ius dicit)
Encara que cap al final del període imperial aquests magistrats s'anomenaven oficialment praetor inter cives et peregrinos ("entre ciutadans i no ciutadans," és a dir que tenien la jurisdicció en les disputes entre ciutadans romans i no ciutadans) al segle iii aC era improbable que es necessités un oficial encarregat d'aquesta tasca.
Segons T. Corey Brennan, durant la crisi militar de la dècada del 240 es va crear el segon pretorat per actuar en l'administració provincial inter peregrinos.
Durant la guerra d'Annibal, el pretor peregrí estava amb freqüència fora de Roma en missions especials i el pretor urbà era qui sovint romania en la ciutat per administrar el sistema judicial.

## Referències

* http://encyclopedia2.thefreedictionary.com/Praetor+Peregrinus
* ↑ «Vocabulari de dret romà». Termcat. Universitat de València. [Consulta: 25 gener 2021].
# Jorge Valdívia

Jorge Luis Valdivia Toro (nascut el 19 d'octubre de 1983) és un futbolista xilè que ha jugat a la Sèrie A al club Palmeiras del Brasil, com a migcampista creatiu. Ha estat internacional amb Xile.

## Referències

* ↑ «El desconocido origen venezolano de Jorge Valdivia» (en spanish). Emol.com, 09-07-2008. [Consulta: 10 juny 2015].
* ↑ «Jorge Valdivia viaja mañana a Brasil para incorporarse al Palmeiras» (en spanish). Emol.com, 05-07-2006. [Consulta: 7 juny 2015].
* ↑ «Jorge Valdivia — Plantel de Chile para el Mundial 2014». Emol [Consulta: 15 juliol 2015].
# Sapte

Sapte (Pollestres, segle xiii - Sant Genís de Fontanes, 31 de maig del 1271) va ser abat del monestir de Sant Genís de Fontanes del 1242 al 1271.

## Biografia

Com pertocava al càrrec que exercia, l'acció de govern de l'abat Sapte s'exercí de portes enfora i de portes endintre. En el primer cas, adquirint al comte d'Empúries Ponç IV, per deu mil sous de Malagona (segurament beneficiant-se de la crisi econòmica que patien les finances comtals ja des d'Hug IV d'Empúries), el castell i la senyoria de Brullà, el delme de la pesca marítima i el feu de Vilallonga, entre altres propietats. I en l'àmbit més domèstic, bastint una nova casa sobre el Buat, acabant el sostre de l'església, arreglant les cel·les i millorant l'alimentació dels seus quatre monjos de manera que poguessin menjar ous els dimecres i els divendres i en determinats aniversaris.
Els detalls de la seva vida i de la seva obra s'extreuen de l'extensa inscripció del seu sepulcre, feta l'octubre del 1281, que es podia veure a l'entrada del cor de l'església:
| « | Anno. Domini. M. CC. LXXI. pridie. calendas. Junii. obiit. domnus. Sapte. de. Pollestris. abbas. huius. loci. qui. rexit. hanc. ecclesiam. XXIX. annis. et. adquisivit. castrum. de. Brulliano. de. mari. decimam. piscium. honorem. Bernardi. Olibe. de. Vilallonga. condaminam. Petri. de. Tacione. manum. et. honorem. Ermegaudi. de. Insula. campos. de. gradu. de. Ulmo. de. Vernadella. de. Lortali. de. molino. domos. de. Argilerüs. et. islius. monasterii. reparavit. cooperuit. ecclesiam. construxit. domum. novum. suprà. Buatum. stabilivit. cuilibet. monachorum. quatuor. ova. omnibus. diebus. Mercurii. et. Veneris. et. suum. anniversarium. et. patris. et. matris et. fatris. sui. Auberti. baiuli. de. Roca. cuius. auxilio. castrum. de. Brulliano. fuit. emptum. anno. Christi. M. CC. LXXXI. mense. Octobri. translalus. est. sub. hac. petra. quem. Christus. traxit. ad. ethera. orate. pro. eo | » |

## Bibliografia

* Edouard de Barthèlemy Étude sur les établissements monastiques du diocèse d'Elne (Perpignan) al Bulletin Monumental ou collection de mémoires et de renseignements sur la statistique monumentale de la France 3, 23 (1857), p. 468-470
* Louis François Pierre de Bonnefoy Épigraphie roussillonnaise ou recueil des inscriptions du département des Pyrénées Orientales Perpinyà: SASL-PO, 1856-1866 (reimpressió facsímil, Eds. Lacour-Ollé, 1997 ISBN 2-841-49723-2)

## Referències

* ↑ Capeille, Jean. Dictionnaire de biographies roussillonnaises. Perpignan: Imp. Lib. Cat. J. Comet, 1914, p. 563. (facsímil Marseille: Laffitte Reprints, 1978)
# Kazmaaül

Kazmaaül (en rus: Казмааул) és un poble de la república del Daguestan, a Rússia. Segons el cens del 2010 tenia 1.336 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Gartnait II

Gartnait II, també conegut amb el nom de Gartnait mac Domelch, va ser rei dels pictes del 585 al 595.
Gartnait mac Dolmech va succeir a Bridei mac Maelchon el 584. Les llistes de reis de la Crònica picta que apareixen als manuscrits del «Grup A» li atribueixen un regnat d'onze anys, en canvi les llistes que apareixen als del «Grup B» diuen que van ser vingt anys. Els Annals de Tigernach mencionen la seva mort l'any 599.
L'historiador escocès John Bannerman va proposar la identificació d'aquest Gartnait amb el fill d'Áedán mac Gabráin, el qual apareix a les genealogies anomenades Cethri Primchenela dail Riata del Senchus fer n-Alban. Si això fos cert, Dolmech seria el nom de la seva mare, cosa que donaria arguments a la teoria que diu que els pictes tenien un sistema de successió matriarcal.
El successor de Gartnait II com a rei dels pictes va ser Nechtan nepos Uerb, que s'ha relacionat amb el Nechtan mac cano mort el 621, segons els Annals d'Ulster. Curiosament el Senchus Fer n-Alban atribueix a Gartnait mac Áedain un fill anomenat Cano.
Si aquest Cano fos el mateix que el pare del rei dels pictes Nechtan nepos Uerb, aquest darrer esdevindria el net de Gartnait II. Aquesta teoria aniria en contra de la hipòtesi que fa de Nechtan nepos Uerb el net d'un príncep bretó de Strathclyde.
A Gartnait també se'l considera l'ancestre epònim del Cenèl nGartnait qui va tenir un paper important a Skye i a Kintyre fins l'època de Talorg mac Congus, executat el 734 pel rei picte Oengus mac Fergus, i del seu germà Cu Bretan mort el 740.

## Referències

* ↑ Bannerman, 1974, p. 92-94.
* ↑ Bannerman, 1974, p. 231-233, 248 i Taula D.
* ↑ Annals d'Ulster, AU 621.3
* ↑ Anderson, 1980, p. 154-155.
* ↑ Smyth, 1984, p. 79-80.

## Bibliografia

* Anderson, Alan Orr. Early Sources of Scottish History A.D 500–1286 (llibre). vol. 1. Stamford: Paul Watkins, 1990. ISBN 1-871615-03-8.
* Anderson, M. O.. Kings and Kingship in Early Scotland (llibre). Edinburg: Scottish Academic Press, 1980. ISBN 0-7011-1604-8.
* Bannerman, John. Studies in the History of Dalriada (llibre). Edimburg: Scottish Academic Press, 1974. ISBN 0701120401.
* Calise, J. M. P.. Pictish Sourcebook, Documents of Medieval Legend and Dark Age History (llibre). Londres: Greenwood Press, 2002. ISBN 0313322953.
* Cumming, W. A.. The Age of the Picts (llibre). Londres: Sutton Publishing, 1998. ISBN 0750916087.
* Forbes Skene, William. Chronicle of the Picts and the Scots (llibre). Edimburg: H.M General Register House, 1867.
* Smyth, Alfred P. Warlords and Holy men Scotland AD 80~1000 (llibre). Edimburg: Edinburgh University Press, 1984. ISBN 0-7486-0100-7.
* Williams, Ann; Smyth, Alfred P.; Kirby, D.P.. A biographical dictionnary of Darl Age Britain (llibre). Londres: SEABY, 1997. ISBN 1852640472. OCLC 224671374.
# Hanna (Oklahoma)

Hanna és un poble dels Estats Units a l'estat d'Oklahoma. Segons el cens del 2000 tenia 133 habitants.

## Demografia

Segons el cens del 2000, Hanna tenia 133 habitants, 40 habitatges, i 31 famílies. La densitat de població era de 466,8 habitants per km².
Dels 40 habitatges en un 52,5% hi vivien nens de menys de 18 anys, en un 50% hi vivien parelles casades, en un 20% dones solteres, i en un 22,5% no eren unitats familiars. En el 22,5% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,33 i el nombre mitjà de persones que vivien en cada família era de 3,81.
Per edats la població es repartia de la següent manera: un 44,4% tenia menys de 18 anys, un 8,3% entre 18 i 24, un 25,6% entre 25 i 44, un 13,5% de 45 a 60 i un 8,3% 65 anys o més.
L'edat mediana era de 24 anys. Per cada 100 dones de 18 o més anys hi havia 89,7 homes.
La renda mediana per habitatge era de 25.893 $ i la renda mediana per família de 26.607 $. Els homes tenien una renda mediana de 18.542 $ mentre que les dones 16.071 $. La renda per capita de la població era de 5.845 $. Entorn del 24,1% de les famílies i el 33,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hanna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Hanna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Concordia (Nova Jersey)

Concordia és una concentració de població designada pel cens dels Estats Units a l'estat de Nova Jersey. Segons el cens del 2000 tenia 3.658 habitants.

## Demografia

Segons el cens del 2000, Concordia tenia 3.658 habitants, 2.180 habitatges, i 1.351 famílies. La densitat de població era de 1.345,1 habitants/km².
Dels 2.180 habitatges en un 0,2% hi vivien nens de menys de 18 anys, en un 60,5% hi vivien parelles casades, en un 1,2% dones solteres, i en un 38% no eren unitats familiars. En el 35,4% dels habitatges hi vivien persones soles el 33,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,68 i el nombre mitjà de persones que vivien en cada família era de 2,05.
Per edats la població es repartia de la següent manera: un 0,4% tenia menys de 18 anys, un 0,1% entre 18 i 24, un 1% entre 25 i 44, un 10,1% de 45 a 60 i un 88,5% 65 anys o més.
L'edat mediana era de 74 anys. Per cada 100 dones de 18 o més anys hi havia 72,3 homes.
La renda mediana per habitatge era de 43.382 $ i la renda mediana per família de 51.949 $. Els homes tenien una renda mediana de 54.615 $ mentre que les dones 32.250 $. La renda per capita de la població era de 36.962 $. Aproximadament el 0,9% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Concordia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Concordia». American Fact Finder. Oficina del Cens dels Estats Units, 12-01-2010.
# Taràssovo

Taràssovo (en rus: Тарасово) és un poble de la República de Mordòvia, a Rússia, segons el cens del 2019 tenia 409 habitants, pertany al municipi de Sabantxéievo.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Tessenderlo

Tessenderlo (en limburguès Loei) és un municipi belga de la província de Limburg a la regió de Flandes. El nom prové de l'antiga Toxandria.

## Evolució demogràfica des de 1806

Font:INS

## Personatges il·lustres

* Kate Ryan, cantant.